CELEX: 62016CN0620
Language: hr
Date: 2016-11-29 00:00:00
Title: Predmet C-620/16: Tužba podnesena 29. studenoga 2016. – Europska komisija protiv Savezne Republike Njemačke

6.2.2017   
            
            
               HR
            
            
               Službeni list Europske unije
            
            
               C 38/15
            
         Tužba podnesena 29. studenoga 2016. – Europska komisija protiv Savezne Republike Njemačke
   (Predmet C-620/16)
   (2017/C 038/20)
   Jezik postupka: njemački
   
      Stranke
   
   
      Tužitelj: Europska komisija (zastupnici: W. Mölls, L. Havas, J. Hottiaux, Bevollmächtigte)
   
      Tuženik: Savezna Republika Njemačka
   
      Tužbeni zahtjev
   
   Tužitelj zahtijeva da Sud utvrdi da:
   
               —
            
            
               je Savezna Republika Njemačka povrijedila Odluku Vijeća 2014/699/EU (1) i članak 4. stavak 3. UEU-a, jer je na 25. sjednici Odbora za reviziju OTIF-a glasovala protiv stajališta utvrđenog tom odlukom i izrazila javno protivljenje protiv tog stajališta kao i protiv u njemu predviđene odredbe da glasačka prava izvršava Unija.
            
         
               —
            
            
               Savezna Republika Njemačka snosi troškove postupka.
            
         
      Tužbeni razlozi i glavni argumenti
   
   U prilog svojoj tužbi tužitelj ističe sljedeće:
   Međuvladina organizacija za međunarodni prijevoz željeznicom (OTIF), kojoj uz 26 država članica pripada i Europska unija, upravlja Konvencijom o međunarodnom prijevozu željeznicom (COTIF).
   Na 25. sjednici Odbora za reviziju OTIF-a glasovalo se o određenim izmjenama Konvencije i njezinih dodataka. O svakoj od tih točaka Vijeće je u Odluci 2014/699/EU utvrdilo stajalište Unije.
   Njemačka je na sjednici u dvjema točkama glasovala protiv stajališta utvrđenog u odluci, izrazila javno protivljenje tom stajalištu i u jednom slučaju također protiv u odluci predviđene odredbe da glasačka prava izvršava Unija.
   Takvo postupanje nespojivo je s navedenom Odlukom 2014/699/EU kao i s člankom 4. stavkom 3. UEU-a.
   
      (1)  Odluka Vijeća 2014/699/EU od 24. lipnja 2014. o utvrđivanju stajališta koje treba usvojiti u ime Europske unije na 25. sjednici Odbora za reviziju OTIF-a u pogledu određenih izmjena Konvencije o međunarodnom željezničkom prijevozu (COTIF) i njezinih dodataka, SL L 293, str. 26.